text: Brandfolk brød mur ned og reddede 50 køer 
  28 maj 2015 kl. 19.09
  Falck i Skærbæk var kommet på en svær opgave, da de ved middagstid reddede 50 køer ud ved en kaftig brand i en ejendom på Overbyvej ved Skærbæk. De brød flere huler i en mur for at få dyrene ud.
  Allerede ved 10-tiden opstod der brand i en halmsnitter, som blev brugt i en lade. Snitteren blev trukket ud på marken, og ilden blev slukket.
  Men ved 13-tiden må gløder, som har ulmet efter branden, have antændt den snittede halm.
  - Ilden bredte sig hurtigt til hele laden. I en anden afdeling var ca. 50 kalve og kreaturer, fortæller vagtchef Erik Lindholt, Syd- og Sønderjyllands Politi, til TV SYD. De blev hurtigt reddet ud.
  - Men i en afdeling i den modsatte ende stod 40-50 køer, og dem kunne man ikke umiddelbart komme ind til.
  Brandfolkene handlede resolut og brød noget mur ned, så alle kom ud?
  - De ydede en rigtig god indsats, siger vagtchefen.
  